Mieli kolegos,

Dėkojame visiems užsiregistravusiems į interaktyvius nuotolinius mokymus VDU 2018 m. gruodžio 12 d. Kaip jau buvome minėję, mokymuose sudalyvauti galėsite būdami savo namuose, centre ar bet kurioje kitoje vietoje, kur yra internetinis ryšys, o jei nespėsite visų paskaitų išklausyti iki galo arba jas norėsite parodyti ir savo studentams, galėsite vėliau peržiūrėti šių paskaitų įrašus.

Primename laiką. Mokymų trukmė – 6 akad. valandos (t. y. trys 1,5 val. trukmės paskaitos). Mokymų pradžia – 10 val. (Lietuvos laiku).

Iš 5 pasiūlytų paskaitų daugiausiai dėmesio sulaukė šios 3, kurios bus dėstomos tokia tvarka:

I paskaita – 10-12 val.: prof. dr. Asta Kazlauskienė ir doc. dr. Erika Rimkutė „Naujųjų elektroninių priemonių panaudojimas mokant(is) lietuvių kalbos“;

II paskaita – 12-14 val.: dėst. Gediminas Jankauskas „Šiuolaikinis lietuvių kinas“;

III paskaita – 14-16 val: prof. dr. Aurelija Leonavičienė „Bendrinė kalba, jos statusas ir kalbos politika“.

Pridedu instrukciją, kurioje nurodoma, kaip reikėtų jungtis prie šių mokymų platformos. Būtų gerai, kad prisijungti pabandytumėte iš anksto ir, jei kils techninių kliūčių, mes galėtume jas išspręsti dar iki mokymų. Kelios pastabos dėl platformos. Prisijungę matysite du ekranus. Paskaitų metu didesniajame ekrane Jūs matysite dėstytojų parengtas skaidres, o mažesniajame – pačius dėstytojus. Dabar prisijungę Jūs nematysite instrukcijoje nurodyto mikrofono langelio, nes ši teisė vartotojams kol kas nesuteikta, mikrofoną galima bus įjungti po paskaitos klausimams užduoti. Klausimus dėstytojams galima bus užduoti ir raštu, juos parašant dešinėje esančiame „chat“ langelyje. Kilus neaiškumams, siūlome kreiptis tiesiai į mums talkinantį VDU vaizdo konferencijų administratorių informatiką Egidijų Jarą el. paštu: egidijus.jaras@vdu.lt arba rašyti man.

Jurgita

Projekto vadovė VDU

Dr. Jurgita Macijauskaitė-Bonda

Užsienio kalbų, literatūros ir vertimo studijų katedra

Vytauto Didžiojo universitetas

V. Putvinskio g. 23-320, LT-44244 Kaunas

tel. +370 699 43586

jurgita.macijauskaite-bonda@vdu.lt